Fils Spektors
Hārvijs Filips Spektors (angļu: Harvey Philip Spector; 1939. gada 26. decembris — 2021. gada 16. janvāris), pazīstams kā Fils Spektors (angļu: Phil Spector) bija ASV mūzikas producents. Viņš izstrādāja un plaši lietoja tā saukto skaņas sienas (angļu: Wall of Sound) producēšanas tehniku. Spektors tiek uzskatīts par vienu no ietekmīgākajiem cilvēkiem popmūzikas vēsturē. 2009. gadā Spektoram tika piespriests vismaz 19 gadu cietumsods par aktrises Lanas Klārksones slepkavību 2003. gadā.